ddrg/super_eurlex huggingface dataset:
KIRJALLINEN KYSYMYS E-1813/02 esittäjä(t): Chris Davies (ELDR) komissiolle. CITES.



Virallinen lehti nro 052 E , 06/03/2003 s. 0103 - 0104



KIRJALLINEN KYSYMYS E-1813/02 esittäjä(t): Chris Davies (ELDR) komissiolle (25. kesäkuuta 2002) Aihe: CITES Aikooko komissio pyrkiä saamaan jättiläishain ensi tilassa CITES-luettelon tärkeimpien uhanalaisten lajien joukkoon? Jos aikoo, millaisina komissio pitää mahdollisuuksiaan onnistua tässä? Voivatko Euroopan parlamentti, jäsenvaltioiden parlamentit tai parlamenttien yksittäiset jäsenet tehdä mitään onnistumismahdollisuuksien parantamiseksi? Margot Wallströmin komission puolesta antama vastaus (25. heinäkuuta 2002) Koska yhteisö ei ole vielä luonnonvaraisen eläimistön ja kasviston uhanalaisten lajien kansainvälistä kauppaa koskevaa yleissopimuksen (CITES) sopimuspuoli, komissiolla ei ole suoraa toimivaltaa tehdä asiaa koskevia ehdotuksia. Sen sijaan jäsenvaltiot voivat tehdä ehdotuksia, jotka toimitetaan CITES-yleissopimuksen sihteeristölle sen jälkeen, kun kaikki muut jäsenvaltiot ovat vahvistaneet. Tällaiset ehdotukset toimitetaan sihteeristölle Euroopan yhteisön jäsenvaltioiden puolesta. Yhdistynyt kuningaskunta on yhteisön CITES-yleissopimuksen hallintokomitean suostumuksella toimittanut toukokuussa 2002 tarkistetun ehdotuksen käsiteltäväksi seuraavassa CITES-sopimuspuolten konferenssissa (3.15. marraskuuta 2002 Santiagossa Chilessä) jättiläishain lisäämisestä CITES-yleissopimuksen liitteeseen II. Ehdotuksella on komission täysi tuki niin ympäristöön kuin kalastukseenkin liittyvistä syistä. Kun jättiläishain luetteloon lisääminen oli edellisen kerran esillä, sitä vastustettiin pääasiassa siitä syystä, että asian katsottiin kuuluvan oikeastaan YK:n elintarvike- ja maatalousjärjestön (FAO) toimivaltaan. Tuolloin ehdotus hylättiin niukasti. Edellisen CITES-yleissopimuksen sopimuspuolten konferenssin jälkeen seuraavat kaksi asiaa ovat muuttuneet: - FAO on päässyt sopimukseen kaupallisia kalalajeja koskevien CITES-valintakriteereiden tulkinnasta, ja yhteisön jäsenvaltioiden puolesta tehty jättiläishaita koskeva ehdotus täyttää mainitut kriteerit. - Yhdistynyt kuningaskunta on CITES-sopimuspuolena konsultoinut FAO:ta ja alueellisia kalastusjärjestöjä eikä asiaan ole esitetty yhtään kielteistä kantaa. Jättiläishain suojelun puolesta lobbaamisesta ehdotusta edellisessä konferenssissa vastustaneissa maissa voi olla apua.
KIRJALLINEN KYSYMYS E-1865/02 esittäjä(t): Brian Crowley (UEN) neuvostolle. Special Olympics -kesämaailmankisat vuonna 2003 ja täydellisen urheiluympäristön luominen.



Virallinen lehti nro 092 E , 17/04/2003 s. 0103 - 0103



KIRJALLINEN KYSYMYS E-1865/02 esittäjä(t): Brian Crowley (UEN) neuvostolle (28. kesäkuuta 2002) Aihe: Special Olympics -kesämaailmankisat vuonna 2003 ja täydellisen urheiluympäristön luominen Kuten neuvosto tietää, vuonna 2003 Special Olympics -järjestön kesämaailmankisat järjestetään Irlannissa. Voiko neuvosto kertoa, miten se aikoo myötävaikuttaa tämän, vuoden 2003 suurimman, urheilutapahtuman onnistumiseen, ja mitä toimia se aikoo tukea tulevaisuudessa täydellisen urheiluympäristön turvaamiseksi kaikille? Vastaus (16.19. joulukuuta 2002) Neuvosto katsoo, että Irlannissa vuonna 2003 pidettävien erityisolympialaisten (Special Olympics) kaltaisilla toimilla ja tapahtumilla voidaan suuresti edistää yhtäläisiä mahdollisuuksia, torjua syrjintää ja omalta osaltaan varmistaa yhteiskunnan osallistavuus. Huomautettakoon kuitenkin, että puhtaasti liikuntaan liittyvät aloitteet eivät kuulu Euroopan yhteisön perustamissopimuksen soveltamisalaan. Tältä osin voidaan kuitenkin mainita, että jotkin neuvoston päätökset liittyvät osallistavan yhteiskunnan ja siten välillisesti osallistavan liikuntaympäristön varmistamiseen kaikille. Esimerkiksi vuosi 2003 on nimetty Euroopan vammaisten teemavuodeksi neuvoston joulukuussa 2001 tekemällä päätöksellä(1). Päätöksessä korostetaan sitä, että Euroopan vammaisten yhtäläisiä mahdollisuuksia olisi (yleisesti) edistettävä. Tällä hetkellä Euroopan parlamentti ja neuvosto käsittelevät komission ehdotusta Euroopan liikuntakasvatuksen teemavuodesta 2004(2). Sen tavoitteena on muun muassa (2 artiklan 5 kohta) edistää keskustelua siitä, mitä toimenpiteitä tarvitaan, jotta liikunnan kautta voitaisiin edistää muita heikommassa asemassa olevien sosiaalista osallisuutta. (1) EYVL L 335, 19.12.2001, s. 15. (2) KOM(2001) 584 lopullinen, 16.10.2001.
KIRJALLINEN KYSYMYS E-2460/02 esittäjä(t): Christopher Huhne (ELDR) komissiolle. Rantojen puhtaus.



Virallinen lehti nro 052 E , 06/03/2003 s. 0173 - 0174



KIRJALLINEN KYSYMYS E-2460/02 esittäjä(t): Christopher Huhne (ELDR) komissiolle (4. syyskuuta 2002) Aihe: Rantojen puhtaus Voiko komissio arvioida, kuinka suuri osa EU:n uimarannoista on viimeksi kuluneiden viiden vuoden aikana täyttänyt vuosittain veden puhtautta koskevat vähimmäisvaatimukset? Margot Wallströmin komission puolesta antamayhteinen vastauskirjallisiin kysymyksiin P-2459/02 ja E-2460/02 (30. syyskuuta 2002) Vuoden 1976 uimavesidirektiivi (uimaveden laadusta 8. joulukuuta 1975 annettu neuvoston direktiivi 76/160/ETY(1)) perustuu 1970-luvun alussa käytettävissä olleeseen tietoon niin teknis-tieteellisen tiedon, hallintoa koskevan lähestymistavan kuin kansalaisten osallistumisen kannalta. Tämä on yksi syy siihen, että komissio on suunnitellut antavansa ehdotuksen direktiivin uudistamisesta. Uudessa direktiivissä käytettävät veden laatua koskevat vaatimukset perustuvat Maailman terveysjärjestön (WHO) tutkimuksiin ja edustavat viimeisintä tieteellistä ja teknistä tietämystä. Komissio julkaisee vuosittain ennen uimakauden alkua kertomuksen, jossa annetaan tiedot noin 19 000 uimarannan uimaveden laadusta EU:ssa. Kertomuksesta käy ilmi, miten hyvin jäsenvaltioiden uimarannat täyttävät toisaalta oikeudellisesti sitovat, pakolliset vaatimukset ja toisaalta niitä tiukemmat ohjeelliset vaatimukset, jotka on molemmat määritelty edellä mainitussa vuoden 1976 uimavesidirektiivissä. Kertomus julkaistaan painettuna julkaisuna(2), ja se on saatavilla myös komission verkkosivuilta(3). Viimeisten viiden vuoden aikana merivettä ja makeaa vettä koskevat luvut olivat seuraavat: >TAULUKON PAIKKA> Kertomuksessa annetaan tarkemmat tiedot sekä pakollisten ja ohjeellisten arvojen tekniset määritelmät. (1) EYVL L 31, 5.2.1976. (2) ISBN 92-894-3193-8 (saatavana Euroopan unionin virallisten julkaisujen toimistosta). (3) http://www.europa.eu.int/water/cgi-bin/bw.pl jahttp://www.europa.eu.int/water/water-bathing/report/eu.html.
KIRJALLINEN KYSYMYS E-1908/02 esittäjä(t): Fernando Fernández Martín (PPE-DE) komissiolle. Guinea Bissau.



Virallinen lehti nro 092 E , 17/04/2003 s. 0107 - 0107



KIRJALLINEN KYSYMYS E-1908/02 esittäjä(t): Fernando Fernández Martín (PPE-DE) komissiolle (2. heinäkuuta 2002) Aihe: Guinea Bissau Voiko komissio ilmoittaa, mitä hankkeita Guinea Bissaussa on rahoitettu EU:n talousarviosta vuonna 2000? Voiko komissio selvittää, mikä on kaikkien tälle maalle vuoden 2000 aikana osoitettujen tukien kokonaismäärä? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-2291/02 esittäjä(t): Richard Corbett (PSE) neuvostolle. Oikeusvaltioperiaate Itävallassa.



Virallinen lehti nro 092 E , 17/04/2003 s. 0149 - 0150



KIRJALLINEN KYSYMYS E-2291/02 esittäjä(t): Richard Corbett (PSE) neuvostolle (25. heinäkuuta 2002) Aihe: Oikeusvaltioperiaate Itävallassa Onko neuvosto tietoinen tapauksesta, joka koskee Yhdysvaltain kansalaista Shalom Weissia, joka tuomittiin 1999 Miamissa petoksesta 845 vuodeksi vankeuteen ja joka on hakenut Itävallasta turvapaikkaa tämän epäinhimillisen tuomion takia? Onko neuvosto tietoinen, että Itävallan oikeusministeri luovutti Weissin amerikkalaisille, ennen kuin Weissin vetoomus karkotusta vastaan oli loppuun käsitelty ja huolimatta siitä, että hallinnollinen tuomioistuin oli kieltänyt luovutuksen? Onko neuvosto tietoinen, että Euroopan ihmisoikeustuomioistuimen mukaan pitäisi soveltaa sen työjärjestyksen 39 artiklan mukaisia väliaikaistoimia ja että ihmisoikeustuomioistuin on pyytänyt Itävaltaa varmistamaan, että Weissia ei luovuteta niin kauan kuin tapauksen käsittely on kesken? Onko neuvosto tietoinen, että myös YK:n ihmisoikeuskomitea on asettanut määräaikaisia toimia ja pyytänyt Itävaltaa lykkäämään Weissin luovutusta, kunnes komitea on tutkinut kansalaisoikeuksia ja poliittisia oikeuksia koskevaan kansainväliseen yleissopimukseen perustuvat ihmisoikeuskysymykset? Katsooko neuvosto, että Itävallan toimet ovat yhteensopivia niiden velvoitteiden kanssa, jotka sitovat sitä Euroopan unionista tehdyn sopimuksen 6 artiklan nojalla vapauden, ihmisoikeuksien ja perusoikeuksien kunnioittamisen sekä oikeusvaltion periaatteiden suhteen? Vastaus (16.19. joulukuuta 2002) Arvoisan parlamentin jäsenen esittämät kysymykset koskevat asioita, joista jäsenvaltio vastaa. Ne eivät kuulu neuvoston toimivaltaan.
KIRJALLINEN KYSYMYS E-2153/02 esittäjä(t): Fernando Fernández Martín (PPE-DE) komissiolle. Mali.



Virallinen lehti nro 092 E , 17/04/2003 s. 0114 - 0114



KIRJALLINEN KYSYMYS E-2153/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Mali Voisiko komissio kertoa, mille Malia koskeville hankkeille on myönnetty Euroopan unionin rahoitusta vuoden 2001 talousarviosta ja mikä on investointien kokonaismäärä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS P-1643/02 esittäjä(t): Hans-Peter Martin (PSE) komissiolle. Etelä-Tiroli ja Euroopan unionin laajentuminen.



Virallinen lehti nro 052 E , 06/03/2003 s. 0084 - 0084



KIRJALLINEN KYSYMYS P-1643/02 esittäjä(t): Hans-Peter Martin (PSE) komissiolle (3. kesäkuuta 2002) Aihe: Etelä-Tiroli ja Euroopan unionin laajentuminen Täytyykö Italian Etelä-Tirolin maakunnan varautua sille maksettavien tukien leikkauksiin Euroopan unionin laajentuessa? Millä aloilla tukia mahdollisesti vähennetään? Michel Barnier'n komission puolesta antama vastaus (29. heinäkuuta 2002) Bolzanon provinssi kuuluu osittain tukikelpoisiin tavoite 2 -alueisiin ohjelmakaudella 20002006. Rakennerahastojen rahoitusosuus kyseiselle ohjelmalle on 32,4 miljoonaa euroa. TrentinoAlto Adigen alue kuuluu myös Euroopan maatalouden ohjaus- ja tukirahaston tukiosastosta osarahoitettavan maaseudun kehittämispolitiikan soveltamisalaan, ja sen osana Bolzanon autonomiselle provinssille on myönnetty 118,67 miljoonaa euroa ohjelmakaudeksi 20002006. Kyseisiin määriin ei tehdä muutoksia ennen vuoden 2006 loppua, vaikka laajentumisen odotetaankin alkavan ennen sitä. Tammikuussa 2001 julkaisemassaan toisessa koheesioraportissa komissio käynnisti laajan keskustelun unionin koheesiopolitiikan tulevaisuudesta vuoden 2006 jälkeen. Parlamentti on osallistunut tiiviisti asiaa koskeviin keskusteluihin ja antanut useita virallisia lausuntoja eri aiheista. Tulevaisuuden koheesiopolitiikkaa koskevat komission ehdotukset, mukaan lukien toimenpiteet muualla kuin kehityksestä jälkeen jääneillä alueilla, esitetään vuoden 2003 lopussa julkaistavassa kolmannessa koheesioraportissa.
KIRJALLINEN KYSYMYS P-1280/02 esittäjä(t): Mario Mauro (PPE-DE) komissiolle. Syntymäkirkon piiritys Betlehemissä.



Virallinen lehti nro 052 E , 06/03/2003 s. 0054 - 0055



KIRJALLINEN KYSYMYS P-1280/02 esittäjä(t): Mario Mauro (PPE-DE) komissiolle (29. huhtikuuta 2002) Aihe: Syntymäkirkon piiritys Betlehemissä Noin 230 aseistettua palestiinalaista, joista 30 oli poliiseja, tunkeutui 2. huhtikuuta Syntymäkirkkoon Betlehemissä suojautuakseen alueelle hyökänneiltä Israelin joukoilta. Kymmenet palestiinalaissiviilit sekä roomalaiskatoliset, kreikkalaiskatoliset ja armenialaiset nunnat ja papit ovat tällä hetkellä kirkon sisällä. Kirkkoon paenneet ihmiset ovat useita kertoja valittaneet rakennuksessa vallitsevista terveysolosuhteista. Israelin armeijan tarkka-ampujien surmaamat kahden palestiinalaisen ruumiit ovat yli viikon jälkeen edelleen rakennuksessa. Millä tavoin EU ja erityisesti ulkopolitiikan korkea edustaja aikoo toimia Betlehemin Syntymäkirkon sotilaallisen piirityksen aiheuttaman erittäin vaikean ongelman ratkaisemiseksi? Eikö komissio katso, että puolueettomien kansainvälisten takaajien välityksellä pitäisi järjestää turvattu pääsy kirkkoon hätäavun (kuten elintarvikkeita ja lääkkeitä) toimittamiseksi piiritetyille? Christopher Pattenin komission puolesta antama vastaus (3. kesäkuuta 2002) Komissio viittaa siihen, että tilanne Betlehemissä sijaitsevassa Jeesuksen syntymäkirkossa ratkesi 10. toukokuuta EU:n edustajien avustuksella. Mitä tulee EU:n ja erityisesti sen ulkopolitiikan korkean edustajan asemaan, komissio kehottaa kääntymään neuvoston puoleen.
KIRJALLINEN KYSYMYS E-1998/02 esittäjä(t): Fernando Fernández Martín (PPE-DE) komissiolle. Mikronesia.



Virallinen lehti nro 092 E , 17/04/2003 s. 0108 - 0108



KIRJALLINEN KYSYMYS E-1998/02 esittäjä(t): Fernando Fernández Martín (PPE-DE) komissiolle (8. heinäkuuta 2002) Aihe: Mikronesia Voiko komissio tarkentaa, mitä Mikronesiaa koskevia hankkeita on rahoitettu Euroopan unionin talousarviosta vuonna 2000? Voiko komissio selvittää, mikä on kaiken tälle maalle annetun avun kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-2147/02 esittäjä(t): Fernando Fernández Martín (PPE-DE) komissiolle. Liberia.



Virallinen lehti nro 092 E , 17/04/2003 s. 0113 - 0113



KIRJALLINEN KYSYMYS E-2147/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Liberia Voisiko komissio kertoa, mille Liberiaa koskeville hankkeille on myönnetty Euroopan unionin rahoitusta vuoden 2001 talousarviosta ja mikä on investointien kokonaismäärä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS P-1384/02 esittäjä(t): Rodi Kratsa-Tsagaropoulou (PPE-DE) komissiolle. Joustavuus ja työllisyys.



Virallinen lehti nro 052 E , 06/03/2003 s. 0065 - 0066



KIRJALLINEN KYSYMYS P-1384/02 esittäjä(t): Rodi Kratsa-Tsagaropoulou (PPE-DE) komissiolle (6. toukokuuta 2002) Aihe: Joustavuus ja työllisyys Barcelonan huippukokouksen päätelmien mukaan jäsenvaltioiden on tarkistettava työllisyyspolitiikkojaan, jotta päästäisiin joustavuuden ja turvallisuuden väliseen asianmukaiseen tasapainoon uusien työpaikkojen luomiseksi. Aikooko komissio tehdä vertailevaa tutkimusta osa-aikatyötä ja/tai tilapäistyötä koskevien politiikkojen soveltamisesta jäsenvaltioissa sekä joustavien työllisyysmenetelmien vaikutuksesta työttömyyden torjuntaan? Aikooko se laatia asiaa koskevan kertomuksen tai tehdä muita aloitteita? Anna Diamantopouloun komission puolesta antama vastaus (4. kesäkuuta 2002) Joustavuuden ja turvallisuuden välinen tasapaino on ollut eurooppalaisen työllisyysstrategian ytimenä vuodesta 1997 alkaen, jolloin sitä alettiin toteuttaa. Joustavuuden ja turvallisuuden tasapaino on työn laatuun vaikuttava tärkeä tekijä, kuten neuvosto vahvisti 3. joulukuuta 2001. Tähän kiinnitettiin huomiota myös Barcelonassa kokoontuneen Eurooppa-neuvoston (15. ja 16. maaliskuuta 2002) päätelmissä. Kukin jäsenvaltio toimittaa vuosittain työllisyyttä koskevan kansallisen toimintasuunnitelman. Niiden avulla voidaan seurata alaa koskevien politiikkojen suurimpia kehityslinjoja. Tiivistelmä on yhteisessä työllisyysraportissa. Lisäksi komission Euroopan työllisyyttä koskevassa vuosikertomuksessa analysoidaan työllisyyden piirteitä, joihin kuuluu myös joustavan työajan käyttäminen. Euroopan työmarkkinaosapuolet pohtivat joustavuuden ja turvallisuuden välistä tasapainoa omassa vuoropuhelussaan ja osallistuvat työllisyysstrategian suunnitteluun. Myös Dublinin säätiö on tarkastellut joustavuuden ja turvallisuuden suhdetta, ja siitä on keskusteltu vilkkaasti työmarkkinasuhteita muutoksen aikoina käsittelevässä korkean tason asiantuntijaryhmässä. Näin ollen komissio ei tällä hetkellä suunnittele aiheeseen liittyviä muita toimia tai kertomuksia.
KIRJALLINEN KYSYMYS P-1482/02 esittäjä(t): Massimo Carraro (PSE) neuvostolle. Madagaskar.



Virallinen lehti nro 052 E , 06/03/2003 s. 0074 - 0075



KIRJALLINEN KYSYMYS P-1482/02 esittäjä(t): Massimo Carraro (PSE) neuvostolle (22. toukokuuta 2002) Aihe: Madagaskar Madagaskar on jo kahden kuukauden ajan ollut lähellä sisällissotaa 16. joulukuuta 2001 pidettyjen vaalien tuloksen takia. Huolimatta siitä, että diktaattori Ratsiraka syyllistyi monenlaiseen vaalivilppiin, voittajaksi selviytyi Ravalomanana. Valitettavasti kansainvälinen yhteisö ei ole tähän mennessä tuominnut Madagaskarin vakavia tapahtumia voimakkaasti. Lähetystyöntekijät ja etenkin Madagaskarilla vuodesta 1960 lähtien toimineet ursuliinisisaret ovat sen sijaan rohkeasti puolustaneet väestön oikeuksia ja siviiliyhteiskuntaa. Haluaisin kuulla neuvostolta, mitä Euroopan unioni aikoo tehdä demokratian palauttamiseksi Madagaskarille ja tilanteen pahenemisen estämiseksi? Ursuliinisisaret ja monet eurooppalaiset lähetystyöntekijät tekevät Madagaskarilla tärkeää ja hienoa työtä. Haluaisin kuulla neuvostolta, millä tavoin Euroopan unioni aikoo ottaa huomioon työn, jota nämä tahot tekevät demokratian ja konfliktialueiden kovia kokeneen väestön puolustamiseksi? Vastaus (5. marraskuuta 2002) EU on seurannut tarkasti Madagaskarin viimeaikaista kehitystä presidentinvaalien jälkeen. Se antoi jo 17. huhtikuuta ensimmäisen julkilausumansa, jossa se ilmaisi huolensa Madagaskarin tilanteen huonontumisesta ja tuomitsi väkivaltaisuudet ja ihmisoikeuksien loukkaukset. Koska tilanne oli ajautunut umpikujaan, EU toteaa olevansa tyytyväinen OAU:n ja YK:n presidenttien Wade, Kerekou, Gbagbo ja Chissano tuella tekemään aloitteeseen, joka johti Didier Ratsirakan ja Marc Ravalomananan välillä Dakarissa 18. huhtikuuta solmittuun sopimukseen. Todettuaan, että sopimuksen täytäntöönpanossa ei ollut edistytty ja että väkivaltaisuudet olivat lisääntyneet saarella, EU ilmaisi jälleen 8. toukokuuta huolensa siitä, että tiettyjen maakuntien kuvernöörit olivat julistaneet maakuntansa itsenäisiksi, ja toisti olevansa vakuuttunut siitä, että Dakarin sopimus muodostaa edelleenkin asianmukaiset puitteet ratkaisuun pääsemiseksi. Afrikan unioni piti 9. heinäkuuta 2002 tekemässään päätöksessä tiukasti kiinni siitä, että vaalit on järjestettävä nopeasti ja määriteltävä pikaisesti siirtymisen varmistamiseen tarvittavat institutionaaliset järjestelyt. Euroopan unioni tuki 11. heinäkuuta 2002 antamassaan julkilausumassa presidentti Ravalomananaa ja ilmoitti olevansa valmis tukemaan presidentin julistamien parlamenttivaalien valmistelua ja sovitteluprosessia. Unioni antaa lisäksi huomattavan panoksen Madagascarin jälleenrakennukseen. Maailmanpankki ja Yhdistyneiden Kansakuntien kehitysohjelma kutsuivat 26. heinäkuuta 2002 tuenantajat koolle Pariisiin Madagascarin jälleenrakentamisen edistämiseksi. Euroopan komissio otti osaa kokoukseen.